EkBass/fiwiki-20250220-pages-articles huggingface dataset:
Simmons

Simmons on muun muassa seuraavien henkilöiden sukunimi: * Andrelton Simmons (s. 1989), alankomaalainen baseballpelaaja * Benjamin ”Ben” Simmons (s. 1996), australialainen koripalloilija * William J. ”Bill” Simmons III (s. 1969), yhdysvaltalainen urheilutoimittaja ja kirjailija * Charles Simmons (1885–1945), brittiläinen voimistelija * Charles Simmons (1893–1975), brittiläinen poliitikko * Charles Simmons (1924–2017), yhdysvaltalainen kirjailija * Charles ”Chippy” Simmons (1878–1937), englantilainen jalkapalloilija * Daniel ”Diggy” Simmons, yhdysvaltalainen tosi-tv-esiintyjä, muotisuunnittelija ja räppäri * Floyd Simmons (1923–2008), yhdysvaltalainen kymmenottelija ja olympiamitalisti * Gene Simmons (alk. Chaim Witz, s. 1949), yhdysvaltalainen rock-artisti, näyttelijä ja liikemies * Jean Simmons (1929–2010), englantilainen näyttelijä * Rev Run (oik. Joseph Lloyd Simmons, s. 1964), yhdysvaltalainen rap-artisti * Jonathan Kimble Simmons (s. 1955), yhdysvaltalainen näyttelijä * Kimora Lee Simmons (o.s. Perkins, s. 1975), yhdysvaltalainen malli ja kirjailija * Lili Simmons (s. 1993), yhdysvaltalainen näyttelijä ja malli * Nicholas ”Nick” Simmons (s. 1989), yhdysvaltalainen muusikko, näyttelijä ja sarjakuvapiirtäjä * Milton Teagle ”Richard” Simmons (1948–2024), yhdysvaltalainen fitness-persoona ja näyttelijä * Russell Simmons (s. 1957), yhdysvaltalainen yrittäjä ja hyväntekijä * Sonny Simmons (1933–2021), yhdysvaltalainen jazz-alttosaksofonisti * William J. Simmons (1880–1945), yhdysvaltalainen toisen Ku Klux Klanin perustaja ==Muuta== * Gene Simmons, KISS-yhtyeen laulajabasistin Gene Simmonsin sooloalbumi ==Katso myös== * Simons * Simmonds * Symons * Symonds
Jäkäläkankaan tuulivoimapuisto

Jäkäläkankaan tuulivoimapuisto on Satakunnan Karvian koillispäässä Kattelusperän itäpuolella ja Kihniön Mustajärven luoteispuolella sijaitseva tuulivoimapuisto, jossa toimii viisi tuulivoimalaitosta. Niiden kokonaiskapasiteetti on 30 megawattia ja vuosituotanto on noin sata gigawattituntia. Tuulivoimapuiston on rakentanut ja sen omistaa Ilmatar Energy. Sitä operoi Ilmatar Service Oy. == Yleistä == Tuulivoimapuisto sijaitsee Karvian koilliskulmauksessa Parkanon ja Jalasjärven vastaisten kuntarajojen suunnalla. Parkanon puolella sijaitsee heti Mustajärven kylä. Tuulivoimapuiston maaston paikannimiä ovat Huhtaneva, Limpukkamäki, Jäkäläkangas ja Konineva. Tuulipuiston pituus on 1,7 kilometriä, leveys 1,4 kilometriä, ja kaikki voimalaitokset sisälleen sulkevan alueen pinta-ala on 55 hehtaaria. Voimalat sijaitsevat 155–165 metrin korkeudella mpy. Tuulivoimalaitokset ovat tanskalaisen Vestaksen valmistamaa V150/6.0MW -mallia, jonka napakorkeus on noin 155 metriä, tuuliturbiinin halkaisija 150 metriä, ja jonka kapasiteetti on 6,0 megawattia. Tuulipuiston huoltotiet ovat metsäautoteitä, joista on yhteys yhdystielle 13319. Yksi tuulivoimaloista sijaitsee toisen metsäautotien varressa, josta on pitempi tieyhteys samalle yhdystielle. Voimaloiden tuottama sähkö johdetaan luonnollisesti kantaverkkoon, mutta esimerkiksi kartoissa ei näy sellaista sähkölinjaa, jonne sähkönsiirtoa voisi tehdä. Tuulivoimapuistoissa on tavallista, että tuotettu sähkö johdetaan sähköasemalle maakaapelein tai pitkillä matkoilla ilmaan nostetulla siirtolinjalla. == Historiaa == Pohjois-Satakunnassa on ollut 2010-luvulla myönteinen asenne tuulivoimapuistoja kohtaan. Neljä kuntaa, Jämijärvi, Kankaanpää, Karvia ja Siikainen, toteuttivat yhteistyönä selvityksen, jossa ne kartoittivat alueiltaan tuulivoimalle otollisia alueita. Selvitys valmistui kesällä 2012. Alueet liitettiin toukokuussa 2013 mukaan Satakunnan vaihemaakuntakaavan ehdotukseen, jossa Jäkäläkankaan alueelle (alue numero 1) oli osoitettu 21,6 neliökilometrin alue. Siihen kaavailtiin enimmillään 45 kolmen megawatin tuulivoimalaitoksia, joiden napakorkeus olisi noin 140 metriä. Tuulimittauksissa alueen yläpuolella tuulee keskimäärin 7,6 metriä sekunnissa. Alueelle teetettiin vuosina 2012–2015 osayleiskaava, joka hyväksyttiin Karvian kunnanvaltuustossa huhtikuussa 2016. Osayleiskaavassa tuulivoimapuistolle oli osoitettu kuusi tuulivoimalaitosta, joiden maksimikorkeus oli 230 metriä. Kaava-alueen koko oli 9,4 neliökilometriä. Kaava-alueen sähkönsiirtoon oli kaavailtu etelässä kulkevalle sähkönsiirtolinjalle. Ilmatar osti alkuvuonna 2022 saksalaiselta investointiyhtiöltä Alterric Internationale Beteiligungs GmbH rakentamisoikeudet Jäkäläkankaan tuulivoimapuistoon. Jäkäläkankaan tuulivoimapuiston rakentaminen aloitettiin helmikuussa 2022, ja sen tuulivoimalat nostettiin pystyyn kesän aikana. Tuulipuisto valmistui edellä suunniteltua aikatauluaan lokakuussa 2023. == Katso myös == * Luettelo Suomen tuulivoimaloista == Huomioita == == Lähteet == Luokka:Suomen tuulivoimapuistot Luokka:Karvian rakennukset ja rakennelmat
Toyota Castrol Team

Toyota Castrol Team, perustettu nimellä Toyota Team Europe (TTE), oli Toyotan talli rallin MM-sarjassa. Tallin perusti Ove Andersson, joka sai Toyotan tuen vuonna 1972. TTE oli yksi ensimmäisiä rallin MM-sarjassa kilpailleita talleja, joita pyöritettiin sopimuksella valmistajan kanssa. Talli toimi alkuun pienellä budjetilla ja vuonna 1975 tallin nimeksi tuli virallisesti Toyota Team Europe. Kaudella 1995 talli oli vaikeuksissa Subarun ja Mitsubishin talleja vastaan ja Espanjassa ajetussa Katalonian rallissa katsastajat ottivat tallin turboahtimet tarkistettavaksi. Turbot rikkoivat sääntöjä, jonka myötä talli menetti kauden aikana keräämänsä pisteet ja suljettiin sarjasta vuodeksi. Toyota vetäytyi rallista 1990-luvun lopulla keskittyäkseen Formula 1:een. Toyota palasi rallin MM-sarjaan Toyota Gazoo Racing WRT -tallin voimin vuonna 2017. Toyota Gazoo Racing Europe (vuoteen 2020 Toyota Motorsport GmbH) liittyi FIA World Endurance Championship -sarjaan. == Kilpailijat == Tallin autoja MM-sarjassa olivat muun muassa Toyota Celica Twin-Cam Turbo, Toyota Celica GT-Four ja Toyota Corolla WRC. Tallissa ajoivat muun muassa Carlos Sainz, Juha Kankkunen ja Didier Auriol. == Kuvia == Tiedosto:Toyota Celica Gr.A 001.JPG|Björn Waldegårdin Toyota Celica Twin-Cam Turbo Tiedosto:Toyota Celica GT-FOUR 02.jpg|Didier Auriolin Toyota Celica GT-Four Tiedosto:Toyota Corolla WRC 2000.jpg|Carlos Sainzin Toyota Corolla WRC == Katso myös == * Toyota F1 == Lähteet == * Luokka:Rallin MM-sarjan tallit Luokka:Japanilaiset autourheilutallit
Kim Yang-gon

Kim Yang-gon (; 24. huhtikuuta 1942 – 29. joulukuuta 2015) oli pohjoiskorealainen poliitikko.Kim Hyung-jin, Kim Yang-gon: North Korean official who helped to maintain the state's precarious diplomatic ties with Seoul Independent 9.1.2016, viitattu 17.12.2023 Kim toimi Korean työväenpuolueessa keskuskomitean sihteerinä ja Koreoiden välisiä suhteita hoitavan yksikön johtajana. Häntä pidettiin neuvottelijana, joka kykeni toteuttamaan sovittelua Korean niemimaan jännitteiden kiristyttyä. Hän aloitti uransa Kim Il-sungin aikana ja oli myöhemmin merkittävässä roolissa Kim Jong- ilin ja Etelä-Korean presidentti Roh Moo-hyunin tapaamisen (2007) järjestämisessä.Justin McCurry, North Korea leader Kim Jong-un's 'closest comrade' dies in car crash The Guardian 30.12.2015, viitattu 17.12.2023 Vuonna 2009 Kim matkusti Etelä-Koreaan kunnianosoituksena edesmenneelle presidentti Kim Dae-jungille, joka oli pitänyt ensimmäisen Koreoiden välisen korkeimman tason tapaamisen Kim Jong-ilin kanssa vuonna 2000. Kim Jong-ilin kuoltua Kim Yang-gon pysyi Kim Jong-unin luotettuna neuvonantajana. Kim istui useita kausia Korkeimman kansanneuvoston jäsenenä. Hän sai vuonna 1995 Kim Il- sungin ritarikunnan ritarin arvon.Kim Yang Gon North Korea Leadership Watch, viitattu 17.12.2023 Kim kuoli auto-onnettomuudessa 73-vuotiaana. Hänen kuolemansa pelättiin vaikuttavan kielteisesti Koreoiden välisiin suhteisiin. Etelä-Koreassa esitettiin spekulaatioita kuoleman olosuhteista, joita jotkut arvelivat epäilyttäviksi. Kim Jong-un johti 80-henkistä Kim Yang-gonin valtiollisten hautajaisten järjestelykomiteaa. == Lähteet == Luokka:Pohjoiskorealaiset poliitikot Luokka:Vuonna 1942 syntyneet Luokka:Vuonna 2015 kuolleet Luokka:Liikenneonnettomuudessa kuolleet
Airi Veijola

Airi Veijola, kirjailijanimi Tuulikki Raja, on suomalainen kirjailija. Hän julkaisi vuonna 1956 jatkosodan vuosiin sijoittuvan romaanin Rintamalotta muistelee. Kirja julkaistiin myös 12-osaisena jatkokertomuksena Suomen Kuvalehden numeroissa 43/1955 – 3/1956. Aarne Tarkas ohjasi ja käsikirjoitti sen pohjalta elokuvan Rintamalotta, joka sai ensi-iltansa marraskuussa 1956. == Teoksia == * Rintamalotta muistelee. Otava 1956 == Lähteet == ==Aiheesta muualla== * Tuulikki Raja, Kirjasampo.fi Luokka:Suomalaiset sotakirjailijat Luokka: Syntymävuosi puuttuu Luokka:Elävät henkilöt
Bayonetta 3

Bayonetta 3 on Platinum Gamesin kehittämä ja Nintendon julkaisema toimintapeli. Peli on julkaistu vuonna Nintendo Switchille. Peli paljastettiin vuonna 2017, mutta siitä ei kerrottu paljoa julkisuuteen. == Tarina == Pelissä Maa on Homunculi-nimisten vihollisten uhan alla ja päähenkilön on pelastettava maailma. Pelissä kuljetaan eri ulottuvuuksissa ja pelaajalla on useita maailmoja tutkittavana aiemmista osista tuttuun tehtäväpohjaiseen tapaan. == Vastaanotto == Peli sai GameSpotin arvostelussa arvosanaksi 9/10. Moitteita peli sai tyhjiltä vaikuttavista paikoista ja NPC-hahmot näyttivät teknisesti vanhentuneilta. == Lähteet == == Aiheesta muualla == * Luokka:Bayonetta Luokka:Vuoden 2022 videopelit Luokka:Nintendo Switch -pelit
Pohjois-Korean bussionnettomuus 2018

Pohjois-Korean bussionnettomuus 2018 oli Pohjois-Hwanghaen maakunnassa Pjongjangin eteläpuolella illalla 22. huhtikuuta 2018 tapahtunut liikenneonnettomuus, jossa kuoli 36 henkilöä. Uhreina kuolivat 32 kiinalaista matkailijaa ja neljä Pohjois-Korean kansalaista.Eric Talmadge, 32 Chinese tourists die in North Korea traffic accident Associated Press 23.4.2018, viitattu 17.12.2023 Kiinalaisesta matkaseurueesta selviytyi kaksi henkilöä, jotka kuitenkin olivat onnettomuuden jälkeen kriittisessä tilassa.Euan McKirdy, North Korean leader Kim Jong Un visits hospitalized survivors of horror bus crash CNN 23.4.2018, viitattu 17.12.2023 Bussionnettomuus tapahtui bussin suistuttua sillalta ja pudottua 30 metriä.George Liao, South Korea media: Four North Korea officials executed after April bus crash killing 32 Chinese tourists Taiwan News 6.6.2018, viitattu 17.12.2023 Pohjois-Korean bussionnettomuuteen joutunut matkaseurue koostui maolaisuuden sympatisoijien perustaman matkatoimiston asiakkaista. Matkan tarkoitus oli Pohjois-Korean rinnalla Korean sodassa taistelleiden kiinalaisten muiston kunnioittaminen.Kinling Lo, 32 Chinese tourists killed in North Korea bus crash were on ‘red tour’ marking Communist Party’s Korean war role South China Morning Post 26.4.2018, viitattu 17.12.2023 Yhtiön taustalla olivat merkittävän maolaisen nettisivusto Utopian toimijat. Yhtiö ilmoitti nettisivun päätoimittaja Diao Weimingin olleen onnettomuudessa kuolleiden joukossa. Matkaseurue oli lähtenyt Dandongista Pohjois-Koreaan 18. huhtikuuta seitsenpäiväiseksi tarkoitetulle "vallankumoukselliselle kiertueelle".Yang Fan, Prominent Maoist Editor Among Chinese Who Died in North Korean Bus Crash Radio Free Asia 25.4.2018, viitattu 17.12.2023 Bussionnettomuuden jälkeen Kiinan hallinto lähetti diplomaattien saattaman hoitoryhmän avustustöihin Pohjois-Korean puolelle. Pohjois-Korean johtajasta Kim Jong-unista julkaistiin Pohjois-Korean tiedotusvälineissä kuva tapaamassa sairaalassa selviytyneitä matkustajia. Kiinan CCTV puolestaan julkaisi kuvan Kim Jong-unista valvomassa ruumiiden siirtoa junaan Kiinaan kuljetusta varten. Etelä-Korean tiedotusvälineet kertoivat kesäkuun alussa 2018 neljän pohjoiskorealaisen virkamiehen joutuneen teloitetuiksi bussionnettomuuden johdosta. Teloitettujen joukossa oli Etelä-Korean tietojen mukaan kaksi johtavaa Korea Kumgang Groupin edustajaa. Korea Kumgang Group oli yhtiö, joka oli vastannut onnettomuuteen päättyneestä bussikuljetuksesta. Alun perin väitettiin Mao Zedongin lapsenlapsen, kenraali Mao Xinyun kuolleen onnettomuudessa.Elizabeth Shim, Reports: Mao Zedong grandson among North Korea bus crash casualties UPI 1.5.2018, viitattu 17.12.2023 Huhu kuitenkin kumottiin pian.Lim Chang-won, Mao Zedong's grandson was not killed in North Korea: Chinese friend Aju Korea Daily 2.5.2018, viitattu 17.12.2023 Useimmat uhreiksi nimetyistä kiinalaisista matkustajista olivat kiinalaisten Korean sodan veteraanien jälkeläisiä. == Lähteet == Luokka:Vuoden 2018 onnettomuudet Luokka:Onnettomuudet Pohjois-Koreassa
Kuwaitin emiiri

Kuwaitin emiiri on Kuwaitin monarkki ja valtionpäänmies. Kuwaitin hallitsijat ovat kuuluneet Al Sabahin sukuun 1700-luvulta alkaen. Emiiri valitaan hallitijasuvun joukosta, emiiri vallitsee kruununprinssin ja parlamentti vahvistaa nimitykset. Vuodesta 1752 maata hallinneet emiirit on lueteltu oheisessa taulukossa. Nimi Valtakausi Kuva Sabah I ibn Jabir al-Sabah 1752 – 1762 Abdullah I ibn Saba al-Sabah 1762 – 1814 Jabir I ibn Abdullah al-Sabah 1814 – 1859 Sabah II ibn Jabir al-Sabah 1859 – 1866 Abdullah II ibn Sabah al- Sabah 1866 – 1892 Muhammad ibn Sabah al-Sabah 1892 – 1896 Mubarak I ibn Sabah al-Sabah 1896 – 1915 Jabir II al-Mubarak al-Sabah 1915 – 1917 Salim al-Mubarak al-Sabah 1917 – 1921 Ahmad al-Jabir al-Sabah 1921 – 1950 Abdullah III al-Salim al-Sabah 1950 – 1965 100px Sabah III al-Salim al-Sabah 1965 – 1977 Jabir al- Ahmad al-Jabir al-Sabah 1977 – 2006 Sa’d al-Abdullah al-Salim al-Sabah 2006 – 2006 Sabah al-Ahmad al-Jabir al-Sabah 2006 – 2020 Nawaf al-Ahmad al-Jabir al- Sabah 2020 – 2023 Mishal al-Ahmad al-Jabir al-Sabah 2023 alkaen == Lähteet == == Aiheesta muualla == * Al Sabah family Encyclopedia of the Modern Middle East and North Africa. . Encyclopedia.com. *
Kaliningrad K-8

Kaliningrad K-8 (Nato-raportointinimi AA-3 Anab) on Neuvostoliitossa valmistettu ilmataisteluohjus. Se käytti puoliaktiivista tutkahakua (mikäli hävittäjässä Uragan 5B -tutka)http://www.armedforces.co.uk/Europeandefence/edequipment/edmis/edmis2a1.htm Viitattu 17.12.2023., mutta jotkin versiot voitiin varustaa lämpöhakeutuvalla IR-hakupäällä. Ohjuksen räjähdyskärki eli taistelulataus oli sirpaloituva ja omamassaltaan 40 kg. Ohjuksen omamassa oli 232 kilogrammaa ja sen kantama oli 23 kilometriä.http://aviaros.narod.ru/r-98.htm Viitattu 17.12.2023. Ohjustyyppiä käytettiin myös Neuvostoliiton ulkopuolella, mutta se oli Jak-28:n, Su-11:n sekä Su-15:n pääaseistuksena.http://www.armedforces.co.uk/Europeandefence/edequipment/edmis/edmis2a1.htm Viitattu 17.12.2023. Matkanopeus oli 2,0 Machia, enin lentonopeus 3 420 km/h. Ohjustyyppi oli käytössä vuosina 1960-1992.http://www.airwar.ru/weapon/avv/r8.html Viitattu 17.12.2023. Suhoi Su-15:n ampumalla tämän tyypin ohjuksella pudotettiin Korean Airin lento 007 vuonna 1983. ==Lähteet== *http://www.armedforces.co.uk/Europeandefence/edequipment/edmis/edmis2a1.htm *https://web.archive.org/web/20121104051023/http://www.fas.org/man/dod-101/sys/missile/row/aa-3.htm (sivu arkistoitu) ===Viitteet=== Luokka:Ilmataisteluohjukset Luokka:Neuvostoliittolaiset ohjukset
Tamsa

Tamsa on Ganges-joen sivujoki, joka on noin 264 kilometriä pitkä ja alkaa Kaimurin vuoristosta 610 metrin korkeudesta. Se virtaa Intiassa muun muassa Ayodhyan, Ambedkar Nagarin, Azamgarhin, Mau Aiman ja Ballian läpi. == Lähteet == Luokka:Intian joet Luokka:Gangesin vesistö
Hideki Kamiya

Hideki Kamiya on japanilainen pelisuunnittelija, joka on yksi Platinum Gamesin perustajista. Kamiya on kotoisin Matsumotosta Naganon prefektuurissa. Hän osti ensimmäiseksi konsolikseen Famicomin (NES), mutta oli sitä ennen ostanut Hudson Softin pelin Nuts & Milk ja odotti pääsevänsä pelaamaan. Konsolien saaminen oli tuolloin vaikeaa, koska konsoli oli suosion huipulla ja konsoleita jonotettiin jo varhain. Hän työskenteli Resident Evil -sarjan peleissä ja ohjasi ensimmäisen Viewtiful Joe -pelin työskennellessään Capcomin Clover Studiossa. Capcom sulki studion vuonna 2006 ja hän oli mukana perustamassa Seeds, Inc -yritystä Shinji Mikamin ja Atsushi Inaban kanssa. Studio sai myöhemmin uuden nimen Platinum Games. Vuonna 2023 Kamiya lähti Platinum Gamesiltä viitaten epäluottamukseen yhtiön suunnasta. == Lähteet == == Aiheesta muualla == * Profiili MobyGamesissä Luokka:Japanilaiset videopelisuunnittelijat Luokka:Syntymävuosi puuttuu Luokka:Elävät henkilöt
Meghna

Meghna () on Bangladeshissa sijaitseva suuri joki, joka yhdessä kahden muun joen kanssa muodostaa Gangesin suiston. Sen on noin 264 kilometriä pitkä, sen virtaama on keskimäärin 40 533 m³/s ja valuma-alue noin 1 574 224 neliökilometriä. Joki on leveydeltään esimerkiksi Bholan luona noin 13 kilometriä. Joki sijaitsee maan eteläosassa ja laskee Bengalinlahteen. == Lähteet == Luokka:Bangladeshin joet Luokka:Gangesin vesistö
RDS-3

RDS-3 Marija () on Neuvostoliitossa kehitelty taktinen ydinase, jonka voimakkuus oli 41.2 kilotonnia. Ase käytti uudenlaista, levitoivaa rakennetta (ns. Levitated Pit). Siinä sisempi rakenne oli plutoniumia ja ulompi rakenne Uraani-235:ttä: suhteessa 1/3. Ase oli uudemman järjestelyn, uraanin ollessa kompositiossa, myös ns. Kypärä-rakenteen myötä edellistä 100 kg kevyempi. Räjähtävien fissiilien ainesosien välissä oli levitoiva eli kelluva kaasupatja. Pommi räjäytettiin imploosiolla.https://www.atomicarchive.com/media/photographs/testing/soviet/rds-3-5.html Viitattu 18.10.2024. Asetta testattiin Neuvostoliiton ensimmäisessä ydinaseen ilmapudotuksessa, kun pommi pudotettiin 1951 Semipalatinskissä Kazakstanissa Tupolev Tu-4 -pommikoneesta. https://www.atomicarchive.com/media/photographs/testing/soviet/rds-3-4.html Viitattu 18.10.2024. Koeräjäytys kuvattiin 7,5 kilometrin päästä ja aseen aiheuttama valoilmiö näkyi 170 kilometrin päähän - samoin kuten räjäytyksen äänikin. Räjäytyskorkeus oli 380 - 400 metriä maanpinnasta.https://www.globalsecurity.org/wmd/world/russia/rds-3.htm Viitattu 13.10.2024. RDS-3 hyväksyttiin 1953 Neuvostoliiton asearsenaaliin. 3 100 kilogrammaa painava ydinase oli myös asennettavissa Tupolev Tu-16:een. Asetta seurasi pian kevyempänä ja monikäyttöisempänä RDS-4 Tatjana.https://www.globalsecurity.org/wmd/world/russia/rds-3.htm Viitattu 19.12.2023. ==Lähteet== *https://www.atomicarchive.com/media/photographs/testing/soviet/rds-3-5.html *https://www.atomicarchive.com/media/photographs/testing/soviet/rds-3-4.html *https://www.globalsecurity.org/wmd/world/russia/rds-3.htm === Viitteet === ==Aiheesta muualla== *https://www.youtube.com/watch?v=CPof3fQcUwY *https://www.youtube.com/watch?v=LNsMIx5utGU *https://www.youtube.com/watch?v=-WnU62VWPw8 *https://twitter.com/atomicarchive/status/1316065771601174530?lang=fi Luokka:Ydinpommit Luokka:Ydinkokeet
Boundaryn piirikunta

Boundaryn piirikunta () on Yhdysvaltojen Idahon osavaltiossa sijaitseva piirikunta. Sen väkiluku oli 12 056 vuonna 2020. Piirikunnan hallintokeskus on Bonners Ferryn kaupunki. Piirikunta on perustettu vuonna 1915. Boundaryn piirikunta on saanut nimensä siitä, että sillä on raja Kanadan kanssa, ollen ainoa kansainvälisen rajan omaava piirikunta Idahossa. == Väestö == Vuonna 2020 Boundaryn piirikunnan 12 056 asukkaasta valkoisia oli 92,9 %, alkuperäisasukkaita 2,0 %, aasialaisia 1,6 %, mustia 0,8 % ja Tyynenmeren alkuperäisasukkaita 0,1 %. Asukkaista 2,6 % kuului kahteen tai useampaan rotuun. 6,4 % asukkaista puhui kotonaan jotain muuta kieltä kuin englantia ja 4,2 % asukkaista oli syntynyt ulkomailla. == Lähteet == == Aiheesta muualla == Luokka:Idahon piirikunnat
Ruususuklaa

Ruususuklaa oli täytesuklaalevy, jota Hellas valmisti vuodesta 1957 alkaen. Se oli ensimmäinen suomalainen suklaalevy, jossa oli erilaisia täytteitä yhdessä levyssä. Ruususuklaan valmistus lopetettiin Neuvostoliiton viennin loputtua.Maria Aarnio: Muistatko vielä? Lola ja Ruususuklaa olivat aikansa ilmiö: "Moni piti markkinoiden parhaana suklaapatukkana". MTV-uutiset 26.12.2020. Viitattu 18.12.2023.Laivoja ja suklaata. Turun Sanomat 27.08.2005. Viitattu 18.2.2023. Ruususuklaassa oli loppuaikoina yksi rivi kutakin viittä täytettä, joita olivat ananas, vadelma, appelsiini, nougat ja mansikka. Pääosin 100 gramman kokoisten maitosuklaalevyjen keltataustaisessa kääreessä oli eriväristen ruusujen kuvia. Ruususuklaa oli Ilta-Sanomien kyselyssä kaivattujen ja kadonneiden tuotteiden kärjessä muun muassa vuonna 2023.Jade Ollikainen: 12 kadonnutta tuotetta, joita suomalaiset kaipaavat – muistatko sinä nämä herkut?. Ilta-Sanomat 5.3.2023. Viitattu 18.12.2023. Ruususuklaan mukaan nimetty Ruususuklaankuja sijaitsee Turussa Kärsämäen kaupunginosassa lähellä entistä makeistehdasta. Alueen nimistö on muutenkin makeispitoinen.Munttismäki, asemakaavamuutos 37/2008, Diaarionumero 6547–2007 Turun Ympäristö- ja kaavoitusvirasto 10.4.2012. Viitattu 18.12.2023. ==Lähteet== ==Aiheesta muualla== * Ruususuklaan pakkaus Elinkeinoelämän keskusarkiston Aikakone-sivustolla Luokka:Suklaa
Kuninkaankartanonsaari

Kuninkaankartanonsaari (ruots. Kungsgårdholmen) on Helsingin Vanhaankaupunkiin kuuluva saari. Se sijaitsee Vantaanjoen suulla Vanhankaupunginselän pohjoispuolella. Saari jakaa Vantaanjoen kahteen uomaan, jotka tunnetaan Vanhankaupunginkosken läntisenä ja itäisenä haarana. Saarella sijaitsee Tekniikan museo. Kuninkaankartanonsaaren pohjoispään kautta kulkee Viikintie, jolla on sillat Vantaanjoen molempien haarojen yli. == Historia == Kuninkaankartanonsaari on saanut nimensä Helsingin kuninkaankartanosta, jonka kuningas Kustaa Vaasa perusti jo ennen Helsingin kaupungin perustamista. Saari kahden kosken välissä nähtiin hyvin sopivana sotilaalliselle tukikohdalle uutta kaupunkia perustaessa. Puolustusnäkökulma oli yksi syy siihen, miksi kaupunkia ei perustettu Santahaminaan, kuten alun perin oli suunniteltu.Aalto 2012, s. 35–36 Kuninkaankartanonsaaren ympäri rakennettiin suojavalli ja sen puolustukseen kuului huomattava tykistö. Alkuperäisiin suunnitelmiin kuulunutta linnaa ei kuitenkaan koskaan rakennettu. Pinta-alaltaan saari oli liian pieni vankalle linnalle, ja sen lisäksi uhkana pidettiin saaren ympärillä olleita korkeita mäkiä, joista linna olisi ollut altis tuhoisalle tykkitulelle. Kaiken lisäksi Ruotsin voimavarat eivät enää riittäneet saaren puolustusjärjestelmän vahvistamiseen kuningaskunnan alkaessa valmistautua suureen Venäjän sotaan.Aalto 2012, s. 87 == Katso myös == * Kuninkaansaari == Lähteet == * === Viitteet === == Aiheesta muualla == Luokka:Helsingin saaret Luokka:Vanhakaupunki
Conquistador-luokka

Conquistador-luokka oli Espanjan laivaston kahden kaksikantisen 60-tykkisen linjalaivan muodostama alusluokka. == Suunnittelu == Pedro de Torresin suunnittelemat alukset valmistettiin Havannassa. Ne perustuivat Ciprián Autránin järjestelmään, joka esiteltiin 1740.Winfield et al 2023 s. 185-186 == Alukset == Conquistador-luokka Nimi (lempinimi) Telakka Kölinlasku Vesille Valmis Kohtalo Conquistador (Jesús, María y José) Havanna, Kuuba 15. huhtikuuta 1744 28. tammikuuta 1745 28. toukokuuta 1745 vallattu 12. lokakuuta 1748 Dragón (Santa Teresa de Jesús) Havanna 15. huhtikuuta 1744 2. toukokuuta 1745 1. syyskuuta 1745 tuhoutunut ajettuaan karille 29. toukokuuta 1783 == Lähteet == * === Viitteet === *
Kleppe/Verdalen

Kleppe/Verdalen on taajama Kleppin kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 3,3 neliökilometriä ja asukasluku 9 650 vuonna 2022. ==Lähteet== ==Aiheesta muualla== Luokka:Norjan taajamat Luokka:Klepp
Pollestad

Pollestad on taajama Kleppin kunnassa Rogalandin läänissä Norjassa. Taajaman pinta-ala on 0,5 neliökilometriä ja asukasluku 781 vuonna 2022. ==Lähteet== ==Aiheesta muualla== Luokka:Norjan taajamat Luokka:Klepp
Orren kirkko

Orren kirkko () on Kleppin kunnassa Rogalandin läänissä Norjassa sijaitseva kivinen pitkäkirkko vuodelta 1950. ==Lähteet== ==Aiheesta muualla== Luokka:Norjan kivikirkot Luokka:Klepp
Kvernaland

Kvernaland on taajama Kleppin, Timen ja Sandnesin kunnissa Rogalandin läänissä Norjassa. Taajaman pinta-ala on 4,5 neliökilometriä ja asukasluku 7 720 vuonna 2022. Kvernalandin suurin yritys on maatalouskoneita valmistava Kverneland Group. ==Lähteet== ==Aiheesta muualla== Luokka:Norjan taajamat Luokka:Klepp Luokka:Time Luokka:Sandnes
Olavi Oksman

Olavi Otto Simeon Oksman (s. 4. toukokuuta 1934 Tampere) on suomalainen diplomi-insinööri ja eläköitynyt energia-alan yritysjohtaja, joka on saanut teollisuusneuvoksen arvonimen. Viitattu 18.12.2023. ==Perhe ja opinnot== Oksmanin vanhemmat olivat maalari Otto Oksman ja Helmi Elisabeth Mikkonen. Professori Juhani Oksman on hänen veljensä. Olavi Oksman avioitui 1958 farmaseutti Mirja Sisko Orvokki Granrothin kanssa. Oksman tuli ylioppilaaksi Rovaniemen yhteislyseosta 1953 ja valmistui diplomi-insinööriksi Teknillisen korkeakoulun sähköosastolta 1959. Hän oli opintojensa aikana Kemijoki Oy:n asentajan apulainen 1955, tie- ja vesirakennushallinnon harjoittelija 1956, Rovakairan Sähkö Oy:n harjoittelija 1957, Helsingin kaupungin sähkölaitoksen asemapäivystäjä 1958 ja Teknillisen korkeakoulun sähkötekniikan osaston sähkökoneitten assistentti 1958–1959. ==Ura== Valmistuttuaan Oksman oli Kemijoki Oy:n palveluksessa, sähköinsinööri ja käyttöinsinööri 1959–1962, laitostoimiston sähköinsinööri 1962–1980, laitostoimiston päällikkö 1980–1985, sähköosaston johtaja 1985–1987 teollisuusneuvos Karl Lehtisen jälkeen ja tuotantoyksikön johtaja 1987–1999. Hänellä on ollut useita oman alansa asiantuntija- ja luottamustehtäviä, mutta hän oli myös muun muassa Rovaniemen Palloseuran puheenjohtaja 1966–1969. Teollisuusneuvoksen arvonimen Oksman sai 1999. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1934 syntyneet Luokka:Elävät henkilöt
Feisteinin majakka

Feisteinin majakka () on Kleppin kunnassa Rogalandin läänissä Norjassa sijaitseva majakka. Se perustettiin vuonna 1859, automatisoitiin 1988 ja jätettiin miehittämättömäksi 1990. ==Lähteet== ==Aiheesta muualla== Luokka:Norjan majakat Luokka:Klepp
Kleppin kirkko

Kleppin kirkko () on Kleppin kunnassa Rogalandin läänissä Norjassa sijaitseva puinen pitkäkirkko vuodelta 1846. ==Lähteet== ==Aiheesta muualla== Luokka:Norjan puukirkot Luokka:Klepp
Orren vanha kirkko

Orren vanha kirkko () on Kleppin kunnassa Rogalandin läänissä Norjassa sijaitseva kivinen pitkäkirkko vuodelta 1250. ==Lähteet== ==Aiheesta muualla== Luokka:Norjan kivikirkot Luokka:Klepp
Kverneland Group

Kverneland Group on monikansallinen, alun perin norjalainen maatalouskoneiden valmistaja. Se perustettiin Kleppissä vuonna 1879. Nykyisin sillä on Norjan lisäksi tehtaita Tanskassa, Italiassa, Alankomaissa, Saksassa, Ranskassa ja Australiassa. Vuodesta 2012 Kverneland on kuulunut japanilaiseen Kubota- konserniin. ==Lähteet== ==Aiheesta muualla== Luokka:Norjalaiset yritykset Luokka:Maatalouskonevalmistajat Luokka:Klepp
Joan Verdú Sánchez

Joan Verdú Sánchez (s. 25. toukokuuta 1995 Andorra la Vella) on andorralainen alppihiihtäjä. Hän edustaa Esqui Club Pas de la Casa Grau-Roig -seuraa ja on pituudeltaan 178-senttimetrinen. Verdú saavutti Innsbruckin nuorten olympialaisissa 2012 pronssia supersuurpujottelussa ja oli kahdeksas pujottelussa. Sotšin olympialaisissa 2014 hän keskeytti suurpujottelun. Pyeongchangin olympialaisissa 2018 hän sijoittui alppiyhdistetyssä 27:nneksi, supersuurpujottelussa 28:nneksi, syöksylaskussa 37:nneksi ja keskeytti suurpujottelun. Pekingin olympialaisissa 2022 hän oli suurpujottelussa yhdeksäs ja supersuurpujottelussa 22:s. MM-kilpailuissa hän on sijoittunut suurpujottelussa 39:nneksi 2013, alppiyhdistetyssä 27:nneksi ja syöksylaskussa 33:nneksi 2017, supersuurpujottelussa 26:nneksi 2021 ja parisuurpujottelussa kymmenenneksi 2023. Verdú kilpaili maailmancupissa ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän sai oltuaan 17:s Kranjska Goran suurpujottelussa maaliskuussa 2022. Ensimmäisen palkintosijansa hän saavutti oltuaan kolmas Val d’Isèren suurpujottelussa joulukuussa 2023. Yksikään andorralainen alppihiihtäjä ei ollut aiemmin sijoittunut maailmancupin osakilpailussa kymmenen parhaan joukkoon. Verdú sijoittui maaliskuussa 2024 toiseksi Saalbach-Hinterglammin suurpujottelussa. == Lähteet == Luokka:Andorralaiset alppihiihtäjät Luokka:Vuonna 1995 syntyneet Luokka:Elävät henkilöt
Frisco

Frisco voi tarkoittaa seuraavia: * Frisco, San Franciscon epävirallinen kutsumanimi * Frisco, kaupunki Texasissa, Yhdysvalloissa * Frisco, tšekkiläisen Plzeňský Prazdrojin valmistama juoma * Frisco, Sinebrychoffin 1900-luvun lopulla valmistama virvoitusjuomamerkki.
Tihonov

Tihonov, naisilla Tihonova, on muun muassa seuraavien henkilöiden sukunimi: * Aleksandr Tihonov (s. 1947), venäläinen ampumahiihtäjä ja olympiavoittaja * Anastasija Rudnaja, o.s. Tihonova (s. 1990), venäläinen suunnistaja * Andrei Tihonov (s. 1970), venäläinen jalkapalloilija * Andrei Nikolajevitš Tihonov (1906–1993), venäläinen matemaatikko, jonka mukaan on nimetty Tihonovin lause * Katerina Tihonova (s. 1986), venäläinen tanssija, matemaatikko ja fyysikko, Vladimir Putinin tytär * Nikolai Tihonov (1896–1979), neuvostoliittolainen runoilija ja kirjallisuusvaikuttaja * Nikolai Tihonov (1905–1997), neuvostoliittolainen poliitikko * Nikolai Tihonov (s. 1982), venäläinen kosmonautti. * Sofja Tihonova (s. 1998), venäläinen mäkihyppääjä * Tamara Tihonova (s. 1964), venäläinen hiihtäjä ja olympiavoittaja * Vasili Tihonov (1958–2013), venäläinen jääkiekkovalmentaja * Vasili Tihonov (s. 1960), venäläinen soutaja * Vasili Tihonov (1909–1987), venäläinen kouluratsastaja * Viktor Tihonov (1930–2014), venäläinen jääkiekkovalmentaja * Viktor Tihonov (nuorempi) (s. 1988), venäläinen jääkiekkoilija.
Punaista ja mustaa

Punaista ja mustaa () on ranskalaisen Stendhalin kirjoittama yhteiskunnallinen romaani, joka julkaistiin vuonna 1831. Sen alaotsikko on Kronikka XIX vuosisadalta. Kirjassa kuvataan niitä ongelmia, jotka Ranskassa aiheuttivat levottomuutta Bourbonien suvun vallassaoloaikana vuosina 1814-30. Kirjan päähenkilö on nuori mies nimeltään Julien Sorel. == Lähteet == Luokka:Ranskalaiset romaanit
Valco (kuulokevalmistaja)

Valco Oy on Tampereella toimiva audiotekniikan yritys. Yritys aloitti vuonna 2018 kulutuselektroniikan maahantuojana, mutta aloitti vastamelukuuloikkeiden suunnittelun vuonna 2019. Vuonna 2020 yrityksen painopiste siirtyi verkkokaupasta valmistajaksi. Nykyisellä Valcolla ei ole mitään teknistä sidettä vuonna 1976 perustettuun Valcoon, mutta yritys käyttää samaa nimeä. Yrityksessä työskentelee noin 5-9 henkilöä ja liikevaihto on vaihdellut noin 1,5 ja 2,5 miljoonaan euron välillä vuosina 2020-2023. Valco on tehnyt investointipäätöksen omasta kuulokkeita ja kaiuttimia valmistavasta tehtaasta Puolangalle, jonka olisi tarkoitus avautua vuonna 2025. == Tuotteet == Yrityksen tuotteita ovat vastamelukuulokkeet, joiden malleja ovat VMK19 ja VMK20. Audio-Room -sivusto vertaili VMK20-kuulokkeita kiinalaiseen halvempaan malliin ja vaikka ne ulkoisesti näyttivät samalta sisäinen elektroniikka oli täysin erilainen. Käyttötestissä VMK20 sai myös parempia arvioita musiikin kuuntelussa Bluetooth ja ANC-tiloissa, vaikka langallisessa tilassa äänenlaatu ei ollut vastaava. Uudemmat kuulokkeet mallia VMK25 on julkaistu vuonna 2023. Audio-Room -sivuston vertailun mukaan langallisessa tilassa äänenlaatu on parantunut merkittävästi aiempaan malliin verrattuna. Yritys suunnittelee tuotteet alusta asti huollettavaksi ja on kertonut blogissaan perustaneensa oman kuulokehuollon myös takuuajan jälkeen tehtäviä korjauksia varten. == Lähteet == Luokka:Suomalaiset elektroniikkayhtiöt
Reina Isabel II -luokka

Reina Isabel II -luokka oli Espanjan laivaston kahden kaksikantisen 84-tykkisen linjalaivan muodostama alusluokka. == Suunnittelu == Viimeiset purjein varustetut Espanjassa valmistetut linjalaivat tilattiin 1850. Suunnittelun perustana oli 70-tykkinen San Pablo, joka laskettiin vesille 1771.Winfield et al 2023 s. 123-124 == Alukset == Reina Isabel II -luokka Nimi (lempinimi) Telakka Kölinlasku Vesille Valmis Kohtalo Reina Isabel II San Luis telakka, Arsenal de la Carraca, Cádiz 19. marraskuuta 1850 13. lokakuuta 1752 uponnut ankkuripaikalleen 15. elokuuta 1887 hylky nostettu 10. marraskuuta 1887 myyty romutettavaksi 1889 Rey Francisco de Asís Ferrol 2. joulukuuta 1850 18. syyskuuta 1853 syyskuu 1853 alusluettelosta 19. lokakuuta 1866 == Lähteet == * === Viitteet === *
Wyatt Kaiser

Wyatt Kaiser (s. 31. heinäkuuta 2002 Andover, Minnesota, Yhdysvallat) on yhdysvaltalainen jääkiekkoilija, pelipaikaltaan puolustaja. Kaiser pelaa NHL- joukkue Chicago Blackhawksin organisaatiossa. Ennen NHL-uraansa hän pelasi kolmen kauden ajan Minnesota-Duluthin yliopiston joukkueessa. Chicago Blackhawks varasi hänet kolmannella kierroksella 81. varausvuorolla vuoden 2020 NHL:n varaustilaisuudessa. Kaiser on pelannut 30 NHL:n runkosarjan ottelua. Näissä otteluissa hän oon syöttänyt seitsemän maalia. Kaiser kuului Yhdysvaltain joukkueeseen alle 20-vuotiaiden MM-kilpailuissa vuonna 2022. Turnauksen viidessä ottelussa hän teki kaksi maalia ja yhden syötön eli kolme tehopistettä. Kaikki uran tilastot päivitetty 18. joulukuuta 2023. == Lähteet == Luokka:Yhdysvaltalaiset jääkiekkoilijat Luokka:Chicago Blackhawksin pelaajat Luokka:Chicago Blackhawksin varaamat pelaajat Luokka:Vuonna 2002 syntyneet Luokka:Elävät henkilöt
Jamaikansirkkunen

Jamaikansirkkunen (Loxipasser anoxanthus) on tangaroihin kuuluva lintulaji. Lajia tavataan Jamaikalla. == Koko ja ulkonäkö == Jamaikansirkkunen kasvaa 10–12 cm pitkäksi. Sukupuolet eroavat toisistaan ulkonäöltään. Lajin koiraan pää ja rinta ovat mustat. Selkä ja siivet ovat kellanvihreät, ja sävy on keltaisin olkapäissä. Vatsa on harmaa ja alaperä punaruskea. Jamaikansirkkusnaaras on ruskehtavanvihreä päästä, selästä ja siivistä, ja siipien olkapäät ovat keltaiset. Vatsa on harmaa. == Levinneisyys ja elintavat == Jamaikansirkkusta tavataan Jamaikalla. Lajin elinympäristöä ovat kuivat metsät, metsien reunamaat, pensaikot ja puutarhat. Se liikkuu useimmiten pieninä ryhminä. Jamaikansirkkusen ravintoa ovat siemenet ja marjat. == Lähteet == Luokka:Tangarat
Paluu Lembergiin

Paluu Lembergiin : kansanmurha- ja rikos ihmisyyttä vastaan -käsitteiden juurilla (alkuteos: East West Street: On the Origins of Genocide and Crimes Against Humanity) on brittiläisen oikeustieteen professorin Philippe Sandsin teos vuodelta 2017. Sen on suomentanut Titia Schuurman, ja suomennoksen on julkaissut Teos vuonna 2023. Teoksen lopussa on viitteet ja hakemisto. Sands käsittelee teoksessa kansainvälisen oikeuden kahden keskeisen käsitteen eli rikoksen ihmisyyttä vastaan ja kansanmurhan syntyä sitä taustaa vasten, että hänen sukunsa on äidin puolelta juutalainen ja suvun juuret juontavat Lembergiin, jonka nimi on ollut myös Lwów, Lvov ja nykyisin Lviv, aina sen mukaan mikä valtio siellä on pitänyt valtaa: Itävalta-Unkari, Venäjä, Puola, Saksa, Neuvostoliitto, Ukraina.Sands, Lukijalle, s. 15 Oman sukunsa vaiheiden lisäksi hän kertoo samasta kaupungista kotoisin olleiden kansainvälisen oikeuden asiantuntijoiden, juutalaisten Hersch Lauterpachtin ja Rafael Lemkinin tarinat. Molemmilla juristeilla oli oma tehtävänsä vuonna 1946 Nürnbergin oikeudenkäynnissä, Lemkin tosin kuunteli tuomioita radion kautta Pariisista käsin, sillä hän oli heikossa kunnossa.Sands, Prologi, s. 17–18 He ovat käsitteiden rikos ihmisyyttä vastaan ja kansanmurha kehittäjiä. Sands sai vuonna 2014 kutsun tulla pitämään yleisöluennon Lvivin yliopistoon työstään, joka koskee rikosta ihmisyyttä vastaan ja kansanmurhaa,Sands, Prologi, s. 20 ja tästä kutsusta sai alkunsa myös tämä kirja. Sands kävi Suomessa kirjansa käännöksen ilmestyessä, ja silloin antamassaan haastattelussa hän perustelee, miksi hän pitää kansanmurhan käsitettä vaarallisena: se on osaltaan vahvistanut ryhmäidentiteettiä ja siten ennemminkin lisännyt kuin vähentänyt ryhmiin kohdistuvaa vihaa. Sanan suosio on lisääntynyt mutta samalla sen oikeudellinen määritelmä on hänen mukaansa kaventunut. ==Lähteet== Luokka:Vuoden 2017 kirjat Luokka:Brittiläiset tietokirjat
Gemini (kielimalli)

Gemini on Google Deepmindin kehittämä kielimalliperhe, joka julkistettiin Google I/O -tapahtumassa 10. toukokuuta 2023. Gemini pystyy käsittelemään tekstiä, kuvia, ääntä, videoita ja koodia. Geministä julkaistiin 6. joulukuuta 2023 Pro ja Nano versiot, Ultra versio julkaistaan vuonna 2024. == Katso myös == * Gemini (keskustelubotti) == Lähteet == Luokka:Googlen ohjelmistot Luokka:Vuoden 2023 ohjelmistot Luokka:Kielimallit
Paha pukki 2

Paha pukki 2 (Bad Santa 2) on yhdysvaltalainen jouluaiheinen komediaelokuva, joka sai ensi-iltansa Yhdysvalloissa 23. marraskuuta 2016. Elokuva on jatko- osa vuoden 2003 elokuvalle Paha pukki. Elokuvan on ohjannut Mark Waters ja käsikirjoittanut Shauna Cross ja Johnny Rosenthal. Elokuvan pääosissa ovat Billy Bob Thornton, Tony Cox, Brett Kelly, Kathy Bates ja Christina Hendricks. == Näyttelijät == Lähde: == Lähteet == == Aiheesta muualla == * Luokka:Jouluelokuvat Luokka:Vuoden 2016 yhdysvaltalaiset elokuvat
Tasavalta (viina)

Tasavalta on suomalainen Anora Groupin valmistama viina. Vahvuudeltaan se on 28-tilavuusprosenttista. Vuonna 2014 Tasavalta oli Suomen 11. myydyin viina. 0,7 litran pullossa Tasavalta-viinaa on 1 120 kilokaloria energiaa. == Lähteet == Luokka:Suomalaiset viinamerkit Luokka:Anora Groupin tuotteet
Caffè americano

Caffè americano on kahvijuoma, jossa on espressoa tietyssä sekoitussuhteessa veteen. Yleensä sekoitussuhde on kolmannes espressoa ja loput vettä, mutta siitä voi sekoittaa laimeampia versioita. Caffè americano on italiaa ja tarkoittaa ’amerikkalaista kahvia’. Uskotaan, että kahvi keksittiin toisen maailmansodan aikaan Italiassa. Siellä olleet amerikkalaiset sotilaat sekoittivat espressoon vettä. == Lähteet == Luokka:Kahvijuomat Luokka:Italiankieliset sanat ja sanonnat
Sovetakan Hajastan

Sovetakan Hajastan (Սովետական Հայաստան, ”Neuvosto-Armenia”) oli Armenian pääkaupungissa Jerevanissa vuosina 1920–1990 ilmestynyt armeniankielinen sanomalehti. Lehti perustettiin vuonna 1920 nimellä Komunist (Կոմունիստ, ”Kommunisti”). Se sai nimen Khorhrdajin Hajastan (Խորհրդային Հայաստան, ”Neuvosto-Armenia”) vuonna 1921. Nimi muutettiin muotoon Sovetakan Hajastan vuonna 1940 ja jälleen muotoon Khorhrdajin Hajastan vuonna 1989. Sovetakan Hajastan oli Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. Se oli tasavallan tärkein sanomalehti, jonka rinnalla ilmestyivät muun muassa venäjänkielinen Kommunist, azerinkielinen Sovet Ermənistanı ja kurdinkielinen R’ya t’eze. Kuudesti viikossa julkaistun lehden painosmäärä oli 256 000 kappaletta vuonna 1975. Lehti sai nimen Hajastan (Հայաստան, ”Armenia”) vuonna 1990. Se muuttui vähitellen viikkolehdeksi ja vuonna 2013 aikakauslehdeksi. Julkaisijana toimi Armenian tasavaltalaispuolueen keskuskomitea. ==Lähteet== Luokka:Armenialaiset sanomalehdet Luokka:Neuvostoliittolaiset sanomalehdet
Golos Armenii

Golos Armenii (Голос Армении, ”Armenian ääni”) on Armenian pääkaupungissa Jerevanissa ilmestyvä venäjänkielinen sanomalehti. Lehti perustettiin vuonna 1934 nimellä Kommunist (”Kommunisti”). Se oli neuvostoaikana Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. Kommunist oli tasavallan tärkein venäjänkielinen sanomalehti, jonka rinnalla ilmestyi muun muassa armeniankielinen Sovetakan Hajastan. Kuudesti viikossa julkaistun lehden painosmäärä oli 45 000 kappaletta vuonna 1972. Lehti sai nimen Golos Armenii vuonna 1990. Sittemmin lehdestä tuli riippumaton, ja se ilmestyi 2010-luvun alussa kolmesti viikossa 2 000 kappaleen painoksena. ==Lähteet== ==Aiheesta muualla== * Lehden sivusto Luokka:Armenialaiset sanomalehdet Luokka:Neuvostoliittolaiset sanomalehdet
Olly Alexander

Olly Alexander Thornton (s. 15. heinäkuuta 1990 Harrogate, Englanti, Yhdistynyt kuningaskunta) on englantilainen laulaja ja näyttelijä. Hänet tunnetaan Years & Years -yhtyeen solistina ja yhtyeen vuoden 2015 hittialbumista "Communion". Yhtye on saavuttanut kaksi ykkössijan albumia Britannian albumilistalla sekä ykkössijan singlen ja viisi Top 10:n joukkoon sijoittunutta singleä Britannian singlelistalla. Näyttelijänä Olly Alexander on saavuttanut menestystä Ritchie Tozerin roolissa It's a Sin -draamasarjassa. Alexander on kuusinkertainen Brit Awards -palkintogaalan ehdokas ja on saanut useita ehdokkuuksia myös näyttelijänuraltaan. Olly Alexander edusti Yhdistynyttä kuningaskuntaa vuoden 2024 Eurovision laulukilpailussa Danny L Harlen kanssa tuotetulla kappaleella nimeltään ”Dizzy”. Hän tuli kilpailun finaalissa 18. sijalle saatuaan yhteensä 46 pistettä, joista kaikki ammattilaisraadeilta. Hän oli ainut kilpailija, joka ei saanut yhtään yleisöpisteitä. Harle on tuottanut kappaleita muun muassa Dua Lipalle ja Charli XCX:lle. ==Yksityiselämä== Alexander on homoseksuaali.https://www.today.com/today/amp/rcna36977 == Lähteet == * === Viitteet === == Aiheesta muualla == Luokka:Englantilaiset laulajat Luokka:Yhdistyneen kuningaskunnan euroviisuedustajat Luokka:Vuoden 2024 euroviisuedustajat Luokka:Vuonna 1990 syntyneet Luokka:Elävät henkilöt
Dieter Aminoff

Dieter Max Gregori Aminoff (9. joulukuuta 1941 Helsinki - 30. joulukuuta 2016 Helsinki) oli suomalainen vapaaherra, hyväntekijä, yritysjohtaja ja hallitusammattilainen. == Tausta == Aminoff oli vapaaherra Cecil Aminoffin ja Dorrit Greulingin poika. Vuoksenniskan toimitusjohtaja Gustaf Aminoff ja kauppaneuvos Walter Greuling olivat hänen isoisiä. Yritysjohtaja Philip Aminoff on Aminoffin veljenpoika. == Ura == Aminoff opiskeli Teknillisessä korkeakoulussa. Aminoff toimi Vehon, Mercantilen, Örumin, Electrosonicin ja Fastemsin omistajana ja hallituksien jäsenenä. Aminoff toimi Vehon hallituksen puheenjohtajana, hallituksen jäsenenä ja väliaikaisena toimitusjohtajana. Hänen aikana yritykset päättivät keskittyä pelkästään tekniseen alaan. Mercantile Group myi toimistotarvikkeita myyvän Wulffin Belttonille. Hän piti toimistoa Helsingin Autotalon yhdeksännessä kerroksessa Salomonkadun puolella. Aminoff toimi perheyritysten johtajien mentorina. Kauppaneuvos Anders Wiklöf sai oikeuden Aminoffilta edustaa Vehoa Ahvenanmaalla, joka toi maahan Mercedes-Benzin ja BMW:n autoja. Aminoffin nimi oli listattu amerikkalaisen Marquis Who's Who -kirjassa. Aminoff toimi hyväntekijänä. Hän tuki Suomen Pakolaisapu ry:tä, Suomen Ateenan-instituuttia ja Helsingin yliopistoa. Aminoff lahjoitti varoja Aalto-yliopiston pääomaan. Hän oli Suomen Pakolaisapu ry:n hallituksen jäsen. Ugandassa toimiva The Dieter Aminoff Refugee Youth Center on nimetty hänen mukaan. Aminoff oli Svenska Klubbenin ja RKP:n jäsen. RKP palkitsi Aminoffin kunniamerkillä. Hän oli arvoiltaan liberaali. Aminoff ei ollut julkisuuden henkilö. Hän pysyi mieluiten taka-alalla. Häntä on kuvailtu ystävälliseksi ja auttavaiseksi. == Katso myös == * Aminoff-suku == Lähteet == Luokka:Vuonna 1941 syntyneet Luokka:Vuonna 2016 kuolleet Luokka:Aateliset Luokka:Suomalaiset yritysjohtajat Luokka:Elinkeinoelämän vaikuttajat Luokka:Suomalaiset yrittäjät Luokka:Suomalaiset elinkeinoelämän vaikuttajat
Valentin Ceaușescu

Valentin Ceaușescu (s. 17. helmikuuta 1948 Bukarest) on romanialainen ydinfyysikko. Hän oli diktaattori Nicolae Ceaușescun ja tämän vaimon Elena Ceaușescun ensimmäinen lapsi.Valentin Ceaușescu, enfant «normal» de dictateur La Revue Internationale 22.6.2013, viitattu 18.12.2023 Ceaușescu opiskeli fysiikkaa Bukarestin yliopistossa. Hän työskenteli tutkijana Măgurelen Atomifysiikan instituutin laboratoriossa ja opetti Fysiikan ja ydinteknologian Horia Hulubei -kansallisinstituutissa. Romanian vallankumouksen yhteydessä Ceaușescu joutui pidätetyksi yhdeksän kuukauden ajaksi, mutta häntä vastaan ei nostettu syytteitä toisin kuin veljeään, politiikkaan isänsä jalanjäljissä suuntautunutta Nicu Ceaușescua vastaan. Sisaruksiin kuului myös Zoia Ceaușescu, jonka kuoltua vuonna 2006 Valentin Ceaușescusta tuli ainoa elossa oleva diktaattoriparin lapsi.Ozana Mazilu, Ce s-a ales de cei trei copii ai lui Ceaușescu după ’89: doar unul mai trăiește Playtech.ro 3.5.2023, viitattu 18.12.2023 Vuonna 2009 hän sai oikeuden päätöksellä haltuunsa vanhempiensa taidekokoelman, joka oli otettu takavarikkoon ja museoitu.Teemu Juhola, Riisinviljelijä, elostelija ja aktivisti – Diktaattorien lapsilla on monenlaisia kohtaloita Yle 12.2.2017, viitattu 18.12.2023 Ceaușescu meni vuonna 1970 naimisiin Romanian johtoon kriittisesti suhtautuneen kommunisti Petre Borilăn tyttärenCine a fost Petre Borilă? Între Famiglia Comintern şi familia Ceauşescu Central and Eastern European Online Library, viitattu 18.12.2023 Iordana Borilăn kanssa. Molempien vanhemmat vastustivat avioliittoa, joten pariskunta muutti Kanadaan. Avioliitto päättyi eroon vuonna 1989, mutta siitä syntyi lapsi Daniel. Ceaușescu meni uusiin naimisiin vuonna 1995 ja sai toisenkin lapsen, Alexandran. == Lähteet == Luokka:Romanialaiset tieteilijät Luokka:Ydinfyysikot Luokka:Vuonna 1948 syntyneet Luokka:Elävät henkilöt
Joel Slotte

Joel Slotte (s. 1987 Kokkola) on suomalainen taidemaalari, hän on valmistunut Kokkolan pohjoismaisesta taidekoulusta 2009 ja taiteen maisteriksi Taideyliopiston kuvataide akatemiasta vuonna 2019. Sen lisäksi hän on käynyt nuorten kuvataide koulua ala-asteen ykkösluokalta lukioon asti. Hän on myös saanut Tampereen taidemuseon ja Tampereen kaupungin jakaman vuoden nuori taiteilija palkinnon vuonna 2021. Hänen töitään on ollut esillä monissa yksityis- ja ryhmänäyttelyissä. Slotten teoksia on myös useiden taidesäätiöiden ja museoiden kokoelmissa, muun muassa Kiasman nykytaiteen museon, Helsingin taidemuseon, Pro Artibus säätiö ja Tampereen taidemuseon. Slotten tuotantonsa keskittyy yksityiskohtaisiin öljymaalauksiin, mutta seassa on myös lyijy- ja värikynä teoksia, veistoksia ja on kertonut vapaa-ajalla myös kirjontoja. Hän on kertonut piirtämisen olevan pohjalla ja tärkeä osa prosessissa. Maalauksissa eri hahmojen malleina toimivat läheiset, ystävät ja hän itse. Teoksissa on monesti nähtävissä symboliikkaa, viittauksia populaarikulttuuriin ja taidehistoriaan. Hän onkin kertonut nuorempana oleensa kiinnostunut Hugo Simbergin ja Kallervo Palsan taiteesta. Teoksista on löydettävissä bändipaitoja, kasveja, Alepan muovikasseja, mattoveitsiä ja silmukkapanssari kypäriä, myös teoksen Toipilas voi tulkita viittaukseksi Helene Scherfbeckin saman nimiseen Toipilas maalaukseen. Slotte on myös toteuttanut suomalaiselle pop-yhtyeelle Maustetytöt albumi kansia. Slotte on laatinut albumin Eivät enekletikään illman siipiä lennä, ja singlejen Ne tulivat isäni maalle ja Tee se itse kansi taiteet. == Lähteet == Luokka:Suomalaiset taidemaalarit Luokka:Vuonna 1987 syntyneet Luokka:Elävät henkilöt
Ioan Totu

Ioan V. Totu (14. toukokuuta 1931 Otetelișu – 22. huhtikuuta 1992 Bukarest) oli romanialainen kommunistisen puolueen poliitikko ja taloustieteilijä.Romanian Sentenced And Commits Suicide The New York Times 22.4.1992, viitattu 18.12.2023 Gheorghe Dumitrașcu, Primarul de la Valea Mare doreşte să facă un muzeu în cinstea lui Ioan V. Totu Arena Vâlceană, viitattu 18.12.2023 Totu toimi Romanian varapääministerinä vuosina 1982–1986, ulkoministerinä vuosina 1986–1989 ja Valtion suunnittelukomitean puheenjohtajana vuonna 1989. Hän oli Bukarestin yliopiston professori. Totu sai aluksi vapauttavan tuomion Romanian vallankumouksen jälkeen, mutta myöhemmän tuomion nojalla hänet katsottiin syylliseksi vuoden 1989 vallankumouksen tukahduttamispyrkimyksiin. Hänet tuomittiin 16 vuoden vankeusrangaistukseen, mutta hän teki pian tämän jälkeen itsemurhan hirttäytymällä. == Lähteet == Luokka:Romanialaiset poliitikot Luokka:Romanialaiset taloustieteilijät Luokka:Romanialaiset professorit Luokka:Vuonna 1931 syntyneet Luokka:Vuonna 1992 kuolleet Luokka:Itsemurhan tehneet